ข้อบัญญัติกรุงเทพมหานครข้อบัญญัติกรุงเทพมหานครเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในบริเวณสวนเบญจกิติและบริเวณโดยรอบในท้องที่แขวงคลองเตยเขตคลองเตย และแขวงลุมพินีเขตปทุมวัน กรุงเทพมหานครพ.ศ. ๒๕๔๗ โดยที่เป็นการสมควรตราข้อบัญญัติกรุงเทพมหานครว่าด้วยการกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในบริเวณสวนเบญจกิติและบริเวณโดยรอบในท้องที่แขวงคลองเตย เขตคลองเตย และแขวงลุมพินี เขตปทุมวัน กรุงเทพมหานครอาศัยอำนาจตามความในมาตรา๙ แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๙๗ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘กรุงเทพมหานครโดยความเห็นชอบของสภากรุงเทพมหานครจึงตราข้อบัญญัติกรุงเทพมหานครขึ้นไว้ ดังต่อไปนี้ข้อ๑ ข้อบัญญัติกรุงเทพมหานครนี้เรียกว่าข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในบริเวณสวนเบญจกิติและบริเวณโดยรอบ ในท้องที่แขวงคลองเตย เขตคลองเตยและแขวงลุมพินี เขตปทุมวัน กรุงเทพมหานคร พ.ศ. ๒๕๔๗ข้อ๒[๑] ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบัญญัติกรุงเทพมหานครนี้ภายในบริเวณโดยรอบสวนเบญจกิติ ประกอบด้วย(๑) บริเวณที่ ๑จุดที่๑ คือ จุดที่ตั้งอยู่ริมฝั่งคลองนางหงษ์ฝั่งใต้จดกับเส้นขนานระยะ ๑๕เมตรของเขตถนนรัชดาภิเษกฟากตะวันตกด้านตะวันออกจากจุดที่๑ เป็นเส้นขนานระยะ ๑๕ เมตร ของเขตถนนรัชดาภิเษกฟากตะวันตกไปทางทิศใต้ถึงจุดที่ ๒ซึ่งตั้งอยู่บนเส้นขนานระยะ ๑๕เมตรของเขตถนนรัชดาภิเษกฟากตะวันตกจดกับเขตที่ดินของโรงงานยาสูบด้านใต้ด้านใต้จากจุดที่๒ เป็นเส้นเลียบเขตที่ดินของโรงงานยาสูบด้านใต้ไปทางทิศตะวันตกถึงจุดที่ ๓ซึ่งตั้งอยู่บนเขตทางพิเศษเฉลิมมหานครฟากตะวันออกจดกับเขตที่ดินของโรงงานยาสูบด้านใต้ด้านตะวันตกจากจุดที่๓ เป็นเส้นเลียบเขตทางพิเศษเฉลิมมหานครฟากตะวันออกไปทางทิศเหนือถึงจุดที่ ๔ซึ่งตั้งอยู่บนเขตทางพิเศษเฉลิมมหานครฟากตะวันออกจดกับริมฝั่งคลองนางหงษ์ฝั่งใต้ด้านเหนือจากจุดที่๔ เป็นเส้นเลียบริมฝั่งคลองนางหงษ์ฝั่งใต้ไปทางทิศตะวันออกถึงจุดที่ ๑(๒) บริเวณที่ ๒จุดที่๕ คือ จุดที่ตั้งอยู่เขตถนนสุขุมวิทฟากใต้จดเส้นขนาน ๑๕ เมตรของเขตถนนรัชดาภิเษกฟากตะวันออกด้านเหนือจากจุดที่๕ เป็นเส้นเลียบเขตถนนสุขุมวิทฟากใต้ไปทางทิศตะวันออกถึงจุดที่ ๖ซึ่งตั้งอยู่ริมเขตถนนสุขุมวิทฟากใต้จดกับเส้นขนานระยะ ๒๑๕เมตรของเขตถนนรัชดาภิเษกด้านตะวันออกจากจุดที่๖ เป็นเส้นขนานระยะ ๒๑๕ เมตรไปทางทิศใต้ถึงจุดที่ ๗ ซึ่งตั้งอยู่เขตถนนพระรามที่ ๔ฟากเหนือจดกับเส้นขนานระยะ ๒๑๕ เมตรของเขตถนนรัชดาภิเษกด้านใต้จากจุดที่๗ เป็นเส้นเลียบเขตถนนพระรามที่ ๔ ฟากเหนือไปทางทิศตะวันตกถึงจุดที่ ๘ซึ่งตั้งอยู่เขตถนนพระรามที่ ๔ ฟากเหนือจดกับเส้นขนานระยะ ๑๕ เมตรของเขตถนนรัชดาภิเษกฟากตะวันออกด้านตะวันตกจากจุดที่๘ เป็นเส้นขนานระยะ ๑๕ เมตรกับเขตถนนรัชดาภิเษกฟากตะวันออกไปทางทิศเหนือถึงจุดที่๕(๓) บริเวณที่ ๓จุดที่๙ คือ จุดที่ตั้งอยู่บนเขตถนนพระรามที่ ๔ จดกับเส้นขนานระยะ ๑๕เมตรของเขตถนนรัชดาภิเษกฟากตะวันตกด้านใต้จากจุดที่๙ เป็นเส้นเลียบเขตถนนพระรามที่ ๔ ฟากเหนือไปทางทิศตะวันตกถึงจุดที่ ๑๐ซึ่งตั้งอยู่บนถนนพระรามที่ ๔ ฟากเหนือจดกับเขตทางพิเศษเฉลิมมหานครฟากตะวันออกด้านตะวันตกจากจุดที่๑๐ เป็นเส้นเลียบเขตทางพิเศษเฉลิมมหานครฟากตะวันออกไปทางทิศเหนือถึงจุดที่ ๓ซึ่งตั้งอยู่ริมเขตทางพิเศษเฉลิมมหานครฟากตะวันออกจดกับเขตที่ดินของโรงงานยาสูบด้านเหนือจากจุดที่๓ เป็นเส้นเขตที่ดินของโรงงานยาสูบไปทางทิศตะวันออกถึงจุดที่ ๒ซึ่งตั้งอยู่บนเส้นขนานระยะ ๑๕ เมตรของถนนรัชดาภิเษกฟากตะวันตกด้านตะวันออกจากจุดที่๒ เป็นเส้นขนานระยะ ๑๕ เมตรของเขตถนนรัชดาภิเษกฟากตะวันตกไปทางทิศใต้ถึงจุดที่ ๙(๔) บริเวณที่ ๔จุดที่๑๑ คือ จุดที่ตั้งอยู่บนเขตถนนพระรามที่ ๔ฟากเหนือจดกับเขตทางพิเศษเฉลิมมหานครฟากตะวันตกด้านใต้จากจุดที่๑๑ เป็นเส้นเลียบเขตถนนพระรามที่ ๔ ฟากเหนือไปทางทิศตะวันตกถึงจุดที่ ๑๒ ซึ่งตั้งอยู่เขตถนนพระรามที่๔ ฟากเหนือจดกับเขตถนนวิทยุฟากตะวันออกด้านตะวันตกจากจุดที่๑๒ เป็นเส้นเลียบเขตถนนวิทยุฟากตะวันออกไปทางทิศเหนือถึงจุดที่ ๑๓ซึ่งตั้งอยู่เขตถนนวิทยุฟากตะวันออกตัดกับคลองไผ่สิงห์โตฝั่งใต้ด้านเหนือจากจุดที่๑๓ เป็นเส้นเลียบริมฝั่งคลองไผ่สิงห์โตฝั่งใต้ไปทางทิศตะวันออกถึงจุดที่ ๑๔ ซึ่งตั้งอยู่ริมเขตทางพิเศษเฉลิมมหานครฟากตะวันตกจดกับคลองไผ่สิงห์โตฝั่งใต้ด้านตะวันออกจากจุดที่๑๔ เป็นเส้นเลียบเขตทางพิเศษเฉลิมมหานครไปทางทิศใต้ถึงจุดที่ ๑๑(๕) บริเวณที่ ๕จุดที่๑๕ คือ จุดที่ตั้งอยู่บนเขตถนนวิทยุจดกับเส้นขนานระยะ ๒๐๐เมตรของริมฝั่งคลองไผ่สิงห์โตฝั่งใต้ด้านเหนือจากจุดที่๑๕ เป็นเส้นขนานระยะ ๒๐๐เมตรของริมฝั่งคลองไผ่สิงห์โตฝั่งใต้ไปทางทิศตะวันออกถึงจุดที่ ๑๖ซึ่งตั้งอยู่ริมเขตทางพิเศษเฉลิมมหานครฟากตะวันตกด้านตะวันออกจากจุดที่๑๖ เป็นเส้นเลียบเขตทางพิเศษเฉลิมมหานครฟากตะวันตกลงมาทางใต้ถึงจุดที่ ๑๔ซึ่งตั้งอยู่ริมเขตทางพิเศษเฉลิมมหานครฟากตะวันตกจดกับริมฝั่งคลองไผ่สิงห์โตฝั่งใต้ด้านใต้จากจุดที่๑๔ เป็นเส้นเลียบคลองไผ่สิงห์โตฝั่งใต้ไปทางทิศตะวันตกถึงจุดที่ ๑๓ซึ่งตั้งอยู่ริมเขตถนนวิทยุจดกับริมฝั่งคลองไผ่สิงห์โตฝั่งใต้ด้านตะวันตกจากจุดที่๑๓ เป็นเส้นเลียบเขตถนนวิทยุฟากตะวันออกไปทางทิศเหนือถึงจุดที่ ๑๕(๖) บริเวณที่ ๖จุดที่๑๗ คือ จุดที่ตั้งอยู่บนเขตทางพิเศษเฉลิมมหานครจดกับเส้นขนานระยะ ๒๐๐เมตรของคลองนางหงษ์ฝั่งใต้ด้านเหนือจากจุดที่๑๗ เป็นเส้นขนานระยะ ๒๐๐ เมตรของคลองนางหงษ์ฝั่งใต้ไปทางทิศตะวันออกถึงจุดที่ ๑๘ซึ่งตั้งอยู่บนเส้นขนานระยะ ๑๕ เมตรของเขตถนนรัชดาภิเษกด้านตะวันออกจากจุดที่๑๘ เป็นเส้นขนานระยะ ๑๕ เมตรของเขตถนนรัชดาภิเษกฟากตะวันตกไปทางทิศใต้ถึงจุดที่ ๑ด้านใต้จากจุดที่๑ เป็นเส้นเลียบริมฝั่งคลองนางหงษ์ฝั่งใต้ไปทางทิศตะวันตกถึงจุดที่ ๔ด้านตะวันตกจากจุดที่๔ เป็นเส้นเลียบเขตทางพิเศษเฉลิมมหานครไปทางทิศเหนือถึงจุดที่ ๑๗ทั้งนี้ตามแผนที่ท้ายข้อบัญญัติกรุงเทพมหานครนี้ข้อ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) อาคารที่มีความสูงเกิน ๒๓ เมตรเว้นแต่อาคารเพื่อกิจกรรมการนันทนาการหรือเกี่ยวข้องกับกิจกรรมการนันทนาการซึ่งทางราชการเป็นผู้ดำเนินการเพื่อสาธารณประโยชน์(๒) ห้องแถวหรือตึกแถว(๓) เพิงหรือแผงลอย(๔) คลังสินค้า(๕) ป้าย หรือสิ่งก่อสร้างที่สร้างขึ้นสำหรับติดตั้งป้ายทุกชนิดเว้นแต่ป้ายชื่อถนน ตรอก ซอย ป้ายทางราชการป้ายชื่อสถานประกอบกิจการที่มีพื้นที่รวมกันไม่เกิน ๕ ตารางเมตรข้อ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) อาคารที่มีความสูงเกิน ๔๕ เมตร(๒) อาคารตามข้อ ๔ (๒) (๓) (๔) และ (๕)(๓) อาคารห้างสรรพสินค้าประเภทอาคารขนาดใหญ่ข้อ๖ ภายในบริเวณที่ ๓ บริเวณที่ ๔บริเวณที่ ๕ และบริเวณที่ ๖ ห้ามมิให้บุคคลใดก่อสร้างอาคารที่มีความสูงเกิน ๔๕เมตรข้อ๗การวัดความสูงของอาคารให้วัดจากระดับที่ศูนย์กลางถนนที่ใกล้ที่สุดถึงส่วนที่สูงที่สุดของอาคารข้อ๘ ภายในบริเวณตามข้อ ๔ ข้อ ๕ และข้อ๖ ห้ามมิให้บุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ๙ข้อบัญญัติกรุงเทพมหานครนี้ไม่ใช้บังคับแก่อาคารที่มีอยู่แล้วในพื้นที่ที่กำหนดไว้ในข้อ๔ ข้อ ๕ และข้อ ๖ ก่อนหรือในวันที่ข้อบัญญัติกรุงเทพมหานครนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ๑๐ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัติกรุงเทพมหานครนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัติกรุงเทพมหานครนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัติกรุงเทพมหานครนี้ไม่ได้ข้อ๑๑ให้ผู้ว่าราชการกรุงเทพมหานครรักษาการตามข้อบัญญัติกรุงเทพมหานครนี้ประกาศ ณ วันที่ ๕กุมภาพันธ์ พ.ศ. ๒๕๔๗สมัคร สุนทรเวชผู้ว่าราชการกรุงเทพมหานคร[เอกสารแนบท้าย]๑.แผนที่ท้ายข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในบริเวณสวนเบญจกิติและบริเวณโดยรอบในท้องที่แขวงคลองเตย เขตคลองเตยและแขวงลุมพินี เขตปทุมวัน กรุงเทพมหานคร พ.ศ. ๒๕๔๗(ดูข้อมูลจากภาพกฎหมาย)หมายเหตุ : - เหตุผลในการประกาศใช้ข้อบัญญัติกรุงเทพมหานครฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในบริเวณสวนเบญจกิติและบริเวณโดยรอบในท้องที่แขวงคลองเตย เขตคลองเตย และแขวงลุมพินี เขตปทุมวัน กรุงเทพมหานครลงวันที่ ๒๓ เมษายน ๒๕๔๖ออกใช้บังคับโดยมีวัตถุประสงค์เพื่อประโยชน์ในด้านการรักษาคุณภาพสิ่งแวดล้อมความเป็นระเบียบเรียบร้อยของเมือง การผังเมือง และการควบคุมความหนาแน่นของอาคาร ด้วยการกำหนดมาตรการควบคุมความสูงชนิดและประเภทอาคาร โดยอาศัยอำนาจตามความในมาตรา ๑๓ แห่งพระราชบัญญัติควบคุมอาคารพ.ศ. ๒๕๒๒ซึ่งมีผลใช้บังคับเป็นการชั่วคราว มีกำหนดหนึ่งปีนับตั้งแต่วันที่ ๒๔ พฤษภาคม ๒๕๔๖เป็นต้นไป และถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศกระทรวงมหาดไทยมีผลใช้บังคับจะทำให้ประกาศกระทรวงมหาดไทยดังกล่าวเป็นอันถูกยกเลิกไปตามบทบัญญัติของกฎหมาย ดังนั้น เพื่อให้บรรลุวัตถุประสงค์ดังกล่าวสมควรให้มีกฎหมายใช้บังคับอย่างต่อเนื่อง จึงจำเป็นต้องตราข้อบัญญัติกรุงเทพมหานครนี้มัตติกา/พิมพ์๑๔ กรกฎาคม ๒๕๔๗ศุภสรณ์/ทรงยศ/ตรวจ๒๓ กรกฎาคม ๒๕๔๗A+Bจุฑามาศ/ปรับปรุง๒๗ ตุลาคม ๒๕๕๗[๑] ราชกิจจานุเบกษา เล่ม ๑๒๑/ตอนพิเศษ๓๘ง/หน้า ๒๘/๒ เมษายน ๒๕๔๗